Starfsmenn flugfélaga eru í miklum meirihluta karlkyns . Næstu fimm ár á að grípa til aðgerða til að gera hlut kvenna stærri . 19. nóvember 2019 Mynd : Danist Soh Í stjórn IATA , alþjóðasamtaka flugfélaga , eiga sæti 29 karlar og ein kona . Nú á hins vegar að grípa til aðgerða til að koma hlutfalli kvenna í stjórninni upp í fjórðung fyrir árslok 2025 . Á sama tíma skorar IATA á aðildarfélög sín að fjölga konum í stjórnunarstöðum upp í sama hlutfall samkvæmt því sem fram kemur á heimasíðu samtakanna . Einnig á að fá fleiri konur til starfa á þeim sviðum þar sem karlar eru í dag í miklum minnihluta . Ekki er tekið fram sérstaklega hvað svið það eru en gera má ráð fyrir þar sé meðal annars horft til flugmanna og flugstjóra og jafnvel flugvirkja . En líkt og Túristi greindi frá um daginn þá er hlutfall flugkvenna hjá Icelandair hærra en hjá öðrum vestrænum flugfélögum . Þar er það þrettán prósent sem er þá töluvert undir markmiði IATA um að fjórði hver starfsmaður sé kona . Icelandair er félagi í IATA en í dag eru þrír af átta framkvæmdastjórum flugfélagsins konur . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is